**ЈАВНИ ОГЛАС**

**(Захтјев за понуду)**

**I Увод**

Савез општина и градова Републике Српске учествује у реализацији II фазе Пројекта “Јачање улоге мјесних заједница у Босни и Херцеговни” који проводи УНДП уз финансијску подршку Владе Швајцарске и Владе Шведске. Општи циљ друге фазе Пројекта је побољшање квалитета живота грађана Босне и Херцеговине кроз оснажене, родно одговорне мјесне заједнице (МЗ) које омогућавају активно укључивање грађана у јавни живот, залажу се за рад локалних власти усмјерених на грађане и подржавају демократску трансформацију на локалном нивоу. Стратегија имплементације Пројекта је оснаживање мјесних заједница, са промјенама предвиђеним на системском нивоу (побољшање регулаторног оквира локалне самоуправе, правилника и пракси, новонастале политике и регулаторне промјене на вишем нивоу) и промјена понашања (промјена става, перцепција унутар заједница, промјена традиционалних родних улога и стереотипа, критичко размишљање представника заједнице, проактиван ангажман у локалном јавном животу, кориштење технологија у друштвено конструктивне сврхе, враћање повјерења у власт и нада да је промјена позитивна). Комбинација ових трансформација је предуслов за трајне промјене када МЗ постану носиоци локалних промјена.

Кључни носиоци II фазе Пројекта у сарадњи са Савезом општина и градова Републике Српске су сљедеће јединице локалне самоуправе (ЈЛС): Град Зворник, Град Дервента, Општина Нови Град, Општина Сребреница, Општина Билећа, Општина Гацко, Општина Хан Пијесак, Општина Вукосавље, Општина Брод, Општина Пелагићево,Општина Србац (партнерске ЈЛС).

**II Опис задатка**

Консултантски задатак се односи на извођење програма обуке на тему примјене методолошког оквира МЗ и подршке локализацији визије МЗ за практичаре из 11 партнерских ЈЛС.

Специфични циљ обуке: Оспособити релевантно особље ЈЛС за примјену методолошког оквира МЗ и подршку локализацији визије МЗ.

Примарна циљна група: Особље ЈЛС које ради на питањима МЗ.

Садржај обуке - кључни сегменти обуке и теме које је потребно обрадити:

• Преглед законског оквира, анализа и препорука из прве фазе Пројекта „Јачање улоге мјесних заједница у БиХ“, опште и специфичне улоге и одговорности, посебно оне у вези за функционисањем МЗ.

• Преглед методолошког приступа МЗ који се примјењује у 41 ЈЛС кроз пројекат „Јачање улоге мјесних заједница у БиХ“.

• Добре праксе и предности методолошког приступа пројекта МЗ, као и нови модели визије МЗ.

• Препоручени процес за локализацију визије МЗ.

**III Очекивани резултат**

Постигнуто разумијевање кључних аспеката методологије МЗ, модела визије МЗ и процеса локализације визије МЗ.

Практичари из локалних самоуправа стекли потребна знања за јачање улоге својих локалних заједница кроз примјену доступног методолошког оквира МЗ и локализацију визије МЗ (одабир функција које ће мјесне заједнице обављати, дефинисање модела визије и даља имплементација).

**IV Временски оквир**

Ангажовани консултант/ица ће реализовати обуку на тему примјене методолошког оквира МЗ и подршке локализацији визије МЗ за практичаре из 11 партнерских ЈЛС током мјесеца октобра/ 2022. године.

**V Квалификације**

• Академске квалификације/образовање

Универзитетска диплома из области друштвених наука: економије, права, политичких наука, јавне управе или сродне области.

**VI Искуство**

Најмање 5 година релевантног искуства у пружању обука и обука тренера (ТоТ) у вјештинама фацилитације, модерирања, итд.;

Рад у јединицама локалне самоуправе и сарадња са мјесним заједницама је предност;

Презентирање на различитим јавним скуповима;

Комуникацијске и заговарачке вјештине, те способност рада у окружењу које захтијева сарадњу са више актера.

• Остало

Течно познавање БХС језика (одличне вјештине писања и комуникације);

Напредни ниво познавања рада на рачунару (МS Оfficе апликације).

Рок за достављање потребне документације је 23.09.2022.

Заинтересовани кандидати дужни су доставити сљедеће документе:

1. Биографију;

2. Мотивационо писмо са референцом на релевантно искуство;

3. Финансијски приједлог (очекивани хонорар који укључује и трошкове путовања).

Потребну документацију доставити на адресу:

**Савез општина иградова Републике Српске**

**(Пројекат „Јачање улог мјесних заједница у БиХ – фаза II“)**

**Потпоручника Смајића бр.18/III, 76 300 Бијељина и путем емаил-а: info@alvrs.com**